Франсис Жам
Ще дойдеш ти

Превод от френски: Кирил Кадийски, 2004

chitanka.info

Ще дойдеш в слънчев ден, когато дивите метличини

край пътя ще се люшкат, целите с пчели накичени.

Ще дойдеш със смеха на устните си алени

като разпукнат цвят на нарово дърво разпалени.

За да му кажеш, че обичала си го отдавна ти,

макар със смях целувките си да спести.

И днес да го целунеш с жар дошла си отдалече…

Но тръпнеща, ще видиш с ужас, че е мъртъв вече.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.